Tazrewt-a d tin i wumi nefka azwel  asemres n tenfaliyin n tmagit di tmedyazt n ben mohammed i d-yellan deg taɣult n tsekla deg-s nessaweḍ ɣer igemmaḍ i nettnadi nesufruri tamukrist i d-nebna deg tazwara n unadi-neɣ, anida i nessemres ayen d-nan yimusnawen n tsekla d tutlayt. Amaḥil-a nebḍa-t ɣef sin n yeḥricen: - Aḥric n tezri: deg-s nemmelay-d ɣef tmedyazt taqbaylit s umata s yin nbder-d tamedyazt tatrart d wamek i tt-yebḍa yal amusnaw, d tulmisin-is i yugten, nefka-d tabadut n tmagit d tnekit d tenfalit anida i d-nefka di tneggarut-a amedya ɣef tenfalit tawezlant d tenfalit taɣezfant, tibadutin-a lant-d s usemres n yisegzawalen d wayen d-nan yimusnawen n tutlayt.